קאלן ג'ונס

קאלן אנדרו ג'ונס (באנגלית: Cullen Andrew Jones; נולד ב-29 בפברואר 1984), הוא שחיין אפרו-אמריקאי, אלוף אולימפי (לונדון 2012), שיאן עולם (נוכחי, 2020) ופעמיים ברציפות אלוף עולם (מלבורן 2007 ורומא 2009) במשחה שליחים 4x100 מטר חופשי. סגן אלוף אולימפי (לונדון 2012), סגן אלוף עולם (מלבורן 2007), אלוף האוניברסיאדה (איזמיר 2005), אלוף ארצות הברית ושיאן ארצות הברית במשחה ל-50 מטר חופשי. ג'ונס הוא השחיין האפרו-אמריקאי הראשון בעולם שהחזיק בשיא עולם. ג'ונס נולד ברובע הברונקס, ניו יורק. הוא עבר עם משפחתו לניו ג'רזי. הוא החל לשחות בגיל 5 לעצמו לאחר שכמעט טבע בבריכת ילדים. הוא למד באוניברסיטת קרוליינה הצפונית. כיום, הוא מתאמן בהדרכתו של דייוויד מארש בשארלוט ב-SwimMAC Carolina. באוניברסיאדה שנערכה באיזמיר, טורקיה בשנת 2005 זכה ג'ונס במדליית זהב במשחה ל-50 מטר חופשי בתוצאה של 22.22 שניות. באליפות העולם (בריכת 25 מטר) שנערכה בשאנגחאי, סין באפריל 2006 זכה ג'ונס בשתי מדליות, כסף וארד. מדליית כסף, במשחה ל-50 מטר חופשי בתוצאה של 21.52 שניות. מדליית ארד, במשחה שליחים 4x100 מטר חופשי לאחר ששחה בשלב המוקדמות. באליפות הפאן פסיפיק בשחייה שנערכה בוויקטוריה, קנדה באוגוסט אותה שנה הוא זכה בשתי מדליות זהב, בשמחה ל-50 מיטר חופשי בשיא אליפות חדש של 21.84 שניות ובמשחה שליחים 4x100 מטר חופשי ביחד עם מייקל פלפס, ניל ווקר וג'ייסון ליזאק בשיא עולם חדש של 3:12.46 דקות, כשחיין שלישי הוא קבע ב"זינוק שליחים" תוצאה של 47.96 שניות. באליפות העולם בשחייה שנערכה במלבורן, אוסטרליה בשנת 2007 זכה ג'ונס בשתי מדליות, זהב וכסף. מדליית זהב, במשחה שליחים 4x100 מטר חופשי ביחד עם מייקל פלפס, ניל ווקר וג'ייסון ליזאק בשיא אליפות חדש של 3:12.72 דקות, לפני איטליה (3:14.04 דקות) וצרפת (3:14.68 דקות). כשחיין שלישי הוא שחה ב"זינוק שליחים" תוצאה של 48.67 שניות. מדליית כסף, במשחה ל-50 מטר חופשי בתוצאה של 21.94 שניות, אחרי חברו לנבחרת בנג'מין ויילדמן-טוברינר (21.88 שניות) ולפני סטפן ניסטרנד משוודיה (21.97 שניות). באולימפיאדת בייג'ינג (2008) זכה ג'ונס במדליית זהב, במשחה שליחים 4x100 מטר חופשי, ביחד עם מייקל פלפס, גארט וובר-גייל וג'ייסון ליזאק בשיא עולם חדש (הנוכחי, 2020) בתוצאה של 3:08.24 דקות, לפני הרביעייה מצרפת (3:08.32 דקות) ואוסטרליה (3:09.91 דקות). כשחיין שלישי הוא שחה ב"זינוק שליחים" תוצאה של 47.65 שניות. רביעיית השליחים שיפרה את השיא העולמי אותו קבעה יום קודם לכן בשלב המוקדמות ב-3.99 שניות. באליפות העולם בשחייה שנערכה ברומא, איטליה בשנת 2009 זכה ג'ונס במדליית זהב, במשחה שליחים 4x100 מטר לאחר ששחה בשלב המוקדמות. הוא שחה רביעי ב"זינוק שליחים" תוצאה של 47.60 שניות. נוסף לכך, הוא סיים במקום חמישי במשחה ל-50 מטר חופשי בתוצאה של 21.47 שניות ולא הצליח להגן על תוארו. בשלב חצי הגמר הוא קבע שיא ארצות הברית חדש של 21.40 שניות. באליפות העולם בשחייה שנערכה בשאנגחאי, סין בשנת 2011 הוא סיים במקום 20 במשחה ל-50 מטר חופשי בתוצאה של 22.37 שניות. באולימפיאדת לונדון (2012) זכה ב-3 מדליות, 1 זהב ו-2 כסף. מדליית זהב, במשחה שליחים 4x100 מטר מעורב, לאחר ששחה בשלב המוקדמות. כשחיין רביעי הוא קבע ב"זינוק שליחים" תוצאה של 48.12 שניות. מדליות כסף, במשחה ל-50 מטר חופשי בתוצאה של 21.54 שניות, אחרי פלורן מנודו מצרפת (21.34 שניות) ולפני האלוף האולימפי היוצא סזאר סיילו מברזיל (21.59 שניות) ובמשחה שליחים 4x100 מטר חופשי ביחד עם נייתן אדריאן, מייקל פלפס וראיין לוכטה בתוצאה של 3:10.38 דקות, אחרי צרפת (3:09.93 דקות) ולפני רוסיה (3:11.41 דקות), כשחיין שלישי הוא שחה ב"זינוק שליחים" תוצאה של 47.60 שניות. נוסף לכך, הוא סיים במקום 14 במשחה ל-100 מטר חופשי בתוצאה של 48.60 שניות. במשחקים הפאן-אמריקאיים שנערכו בטורונטו, קנדה בשנת 2015 זכה ג'ונס במדליית ארד במשחה שליחים 4x100 מטר חופשי. נוסף לכך, הוא סיים במקום חמישי במשחה ל-50 מטר חופשי בתוצאה של 22.23 שניות, בשלב המוקדמות הוא קבע את התוצאה השלישית בטיבה בתחרות (22.12 שניות). במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיים ג'ונס במקום שלישי במשחה ל-50 מטר חופשי בתוצאה של 21.75 שניות, אחרי נייתן אדריאן (21.51 שניות) ואנתוני ארווין (21.52 שניות) ולא נכלל במשלחת האמריקאית למשחקים. 50 מטר חופשי: 21.40 שניות (2015), שיא ארצות הברית בעבר 100 מטר חופשי: 48.31 שניות (2008) התפתחות שיא העולם במשחה שליחים 4x100 מטר חופשי (ויקיפדיה האנגלית) אתר האינטרנט הרשמי של קאלן ג'ונס קאלן ג'ונס, ברשת החברתית אקס (טוויטר) קאלן ג'ונס, ברשת החברתית אינסטגרם קאלן ג'ונס, באתר הוועד האולימפי הבין-לאומי קאלן ג'ונס, באתר olympedia.org קאלן ג'ונס, באתר Swimrankings קאלן ג'ונס, באתר SwimSwam קאלן ג'ונס, באתר USA Swimming (באנגלית)